Idén ősszel ezt nézed az RTL-en - emTVkettő
Szenzációs Négyes címmel vadonatúj, saját fejlesztésű showműsorral, a közönségkedvenc Nyerő Páros új évadával várja a nézőket az RTL Klub és már szeptemberben képernyőre kerül a saját gyártású sorozat, A mi kis falunk harmadik évada is. Az ősz folyamán érkezik még a Survivor, A Konyhafőnök VIP, az X-Faktor 8, és elindul a VV9 powered by Big Brother is. A saját gyártású produkciók mellett hollywoodi mozisikerek országos televíziós premierjei erősítik a műsorkínálatot. Az RTL Most! folyamatosan bővülő kínálata újabb tartalmi elemmel bővül: a Reality Robbanás nevű exkluzív, csak limitált ideig elérhető válogatás a valóságshow-kra fókuszál.
A műsor házigazdája Sebestyén Balázs lesz, aki augusztus 27-től minden hétköznap este héttől várja a nézőket az RTL Klub képernyője elé.
A világ legsikeresebb túlélő show-ját most is a Fülöp-szigeteken forgatta a magyar stáb. A versenyzőkre idén még keményebb és embert próbálóbb feladatok és körülmények vártak. A taktika és a kitartás játékában csak az viheti haza a húszmillió forintot, aki képes dacolni az éhséggel és a kegyetlen időjárási viszonyokkal, valamint úgy tudja manipulálni versenyzőtársait, hogy a végén ő legyen az egyetlen Survivor. A műsorvezető ezúttal is Istenes Bence.
A népszerű gasztro reality VIP kiadással és új, még fordulatosabb formában kerül a képernyőre. A két Michelin-csillagos séf – Sárközi Ákos és a Sanghajból a műsor kedvéért hazaérkező Rácz Jenő – hírességekből válogatják ki csapatuk tagjait, és döntenek a versenyben maradásukról is. A séfeket Fördős Zé és az előző évadokból már ismert zsűritagok is segítik. Csak egyvalaki lehet a Konyhafőnök VIP és a tízmillió forint nyertese! A műsorvezető házigazdája Fördős Zé lesz.
A nézők körében eddig is hatalmas sikereket elért X-Faktor már a nyolcadik alkalommal keresi azokat a tehetségeket, akik a nézőket és a mentorokat is képesek elvarázsolni. A Válogató adások, a Tábor, majd a Mentor-ház adásaiból kiderül, hogy kik lesznek azok, akik az Élő show-k során bizonyíthatnak, és melyik zenekar, vagy egyéni előadó lesz az, akiben annyira erős az a bizonyos X, hogy megnyerje az X-Faktor nyolcadik szériáját. Az élő adások egészen fordulatos és új szabályrendszerrel még több izgalmat kínálnak majd.
A Való Világ története tizenhat éve kezdődött, most pedig új házigazdákkal jön a kilencedik évad! Nádai Anikó és Puskás Peti műsorvezetésével Magyarország egyik legsikeresebb valóságshow-ja újra beköltözik az otthonokba! Öröm, botrány, szerelem és a végén a kilencedik győztes, aki mindent visz! A tét most is hatalmas, hiszen aki a leendő villalakók közül a legjobbnak bizonyul, harminchatmillió forinttal lesz gazdagabb!
A telenovella-rajongók számára létrejött SzeressMost!, illetve a humoros tartalmakat kínáló NevessMost! – mellett augusztusban elindul a Reality Robbanás nevű exkluzív, csak limitált ideig elérhető válogatás is, ahol valóságshow-k újszerűen feldolgozott tartalma várja azokat, akik az idén ősszel induló új évadok előtt szeretnék újra átélni a Nyerő Páros, a Való Világ, az X-Faktor vagy éppen a Survivor korábbi adásainak legjobb pillanatait!
Az RTL Most! innovatív, ugyanakkor rendkívül egyszerűen használható felülete rendkívül népszerű a felhasználók és a hirdetők körében: havonta négyszázezer egyedi látogató használja mobilon, tableten vagy asztali böngészőben. A platform látogatói 2018 első félévében több mint tizenhatmillió videómegtekintést generáltak.
emTV.hu // RTL Magyarország // címlapkép: Meister Natália
https://emtvketto.blog.hu/api/trackback/id/tr114180383